Els cementeris de Sagunt i del Port de Sagunt amplien l'horari per la festivitat de Tots Sants
28 d’octubre 2024

![](/media/gdcpxqnf/img_0665_c.jpg?width=850&height=566.6666666666666)

El departament de Cementeris ampliarà l'horari d'obertura dels cementeris dels dos principals nuclis urbans de la ciutat des de hui fins al Dia de Tots Sants. D'esta manera i com és habitual per a la celebració d'esta festivitat, els cementeris estaran oberts des de les 8 fins a les 18 hores.

L'Ajuntament de Sagunt també oferirá l'1 de novembre transport públic gratuït per a desplaçar-se fins als cementeris del municipi entre les 9 i les 18.30 hores i les parades són les mateixes que les de la línia AVSA.

A Sagunt els autobusos eixiran a les hores en punt i a les mitges des de l'asil i recorreràn el carrer Terol i Camí Reial fins a arribar al cementeri. Les eixides des del cementeri de Sagunt estan programades als quarts i els menys quarts i el recorregut passarà pel carrer dels Horts i la plaça Cronista Chabret fins a arribar a l'asil.

Al Port de Sagunt els autobusos eixiran a les hores en punt i a les mitges desenvolupant un recorregut circular que part del cementeri per a passar per l'avinguda Arquitecte Alfredo Simón, l'avinguda Mediterrani, l'avinguda 9 d'Octubre, l'avinguda Hispanitat i el carrer Azorín per a tornar al cementeri.  
Cal destacar també la programació de les misses, ja que en el cementeri de Sagunt està programada per a les 12 hores i en el cementeri del Port de Sagunt s'oficiarà a les 16 hores.

El regidor de Cementeris, Javier Timón, ha declarat que com cada any han dut a terme tots els preparatius i tots els servicis especials perquè la ciutadania puga visitar als seus éssers estimats en la festivitat de Tots Sants i complir amb esta tradició: "Com les previsions meteorològiques donen possibilitat de pluja durant tota la setmana informem que les misses programades es duran a terme en les capelles de tots dos cementeris si no fora possible oficiar-les en l'exterior. Finalment, vull agrair la col·laboració de la Unión Musical Porteña perquè enguany serà l'encarregada de posar la música ambiental a la jornada, sempre que la pluja ho permeta".

![](/media/nb4fbsyi/dji_0359_c.jpg?width=850&height=478.6036036036036)

*   [](http://www.facebook.com/sharer.php?u=https://aytosagunto.es/va/actualitat/els-cementeris-de-sagunt-i-del-port-de-sagunt-amplien-l-horari-per-la-festivitat-de-tots-sants/ "Facebook")
*   [](http://twitter.com/share?url=https://aytosagunto.es/va/actualitat/els-cementeris-de-sagunt-i-del-port-de-sagunt-amplien-l-horari-per-la-festivitat-de-tots-sants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-cementeris-de-sagunt-i-del-port-de-sagunt-amplien-l-horari-per-la-festivitat-de-tots-sants/ "Linked In")
*   [](mailto:?body=https://aytosagunto.es/va/actualitat/els-cementeris-de-sagunt-i-del-port-de-sagunt-amplien-l-horari-per-la-festivitat-de-tots-sants/)